pythainlp/thai-wiki-dataset-v3 huggingface dataset:
วิกรมสัมวัต

วิกรมสัมวัต (IAST: Vikrama Samvat; ย่อเป็น VS) หรือ พิกรมสัมพัต (IAST: Bikrama Sambat; ย่อเป็น BS) หรือ ปฏิทินวิกรมี เป็นปฏิทินฮินดูที่มีใช้ในประวัติศาสตร์ของอินเดียและเนปาล โดยปกติปีของวิกรมสัมวัตจะเร็วกว่าคริสต์ศักราชตามปฏิทินเกรกอเรียนอยู่ 57 ปี ยกเว้นในระหว่างเดือนมกราคมถึงเมษายน ซึ่งจะเหลือที่ไวกว่า 56 ปี วิกรมสัมวัตเป็นหนึ่งในสองปฏิทินทางการของประเทศเนปาล ควบคู่กับเนปาลสัมพัต
เอกสารและจารึกโบราณจากยุคกลางจำนวนมากที่พบในอินเดียใช้ระบบปีแบบวิกรมสัมวัต ว่ากันว่าชื่อนี้ตั้งตามกษัตริย์ในตำนาน วิกรมาทิตยะ และไม่ปรากฏชื่อวิกรมสัมวัตในหลักฐานใด ๆ ก่อน ศตวรรษที่ 9 มีพบระบบปฏิทินเดียวกันแต่ใช้คนละชื่อ เช่น กฤตะ (Krita) และ มลวะ (Malava) ในสมัยอาณานิคม นักวิชาการเชื่อว่าระบบปีวิกรมสัมวัตอ้างอิงจากการฉลองการที่วิกรมาทิตยะสามารถขับไล่สกะออกจากอุชไชนะสำเร็จ กระนั้น ในภายหลังไม่ปรากฏหลักฐานทางประวัติศาสตร์ที่สนับสนุนข้อเสนอแนะนี้ งานเขียนเริ่มปรากฏใช้วิกรมสัมวัตในศตวรรษที่ 9 โดยเฉพาะของฮินดู ในขณะที่ชิ้นงานพุทธและไชนะยังคงใช้ปีที่อ้างอิงจากพระพุทธเจ้าและพระมหาวีระตามลำดับ
วิกรมสัมวัตปราฏใช้งานโดยชาวฮินดู, ซิกข์ และ ปาทาน วิกรมสัมวัตเป็นหนึ่งในระบบปฏิทินฮินดูท้องถิ่นมากมายที่มีใช้ในอนุทวีปอินเดีย ระบบวิกรมสัมวัตใช้สิบสองเดือนซีนอดิกแบบจันทรคติ และ 365 วันตามสุริยคติ ส่วนในเนปาล ระบบปฏิทินนี้ถูกนำมาใช้โดยราชวงศ์รานาซึ่งประกาศให้ปฏิทินวิกรมสัมวัตเป็นปฏิทินทางการของประเทศในปี ค.ศ. 1901 หรือ ปีวิกรมสัมวัตที่ 1958
==อ้างอิง==
ปฏิทิน
สิ่งประดิษฐ์ของอินเดีย
กองทัพปลดปล่อยตะอ้องแห่งชาติ

กองกำลังปลดปล่อยตะอ้องแห่งชาติ หรือ กองกำลังปลดปล่อยตะอั้งแห่งชาติ (တအောင်း အမျိုးသား လွတ်မြောက်ရေး တပ်မတော်; Ta'ang National Liberation Army ตัวย่อ TNLA) เป็นหน่วยติดอาวุธของแนวหน้าปลดปล่อยรัฐปะหล่อง (PSLF) ในประเทศพม่า
กองกำลังนี้เป็นที่รู้จักจากการต่อต้านการค้ายา, ออกปฏิบัติการทำลายล้างไร่ฝิ่น โรงผลิตเฮโรอีน และ โรงผลิตแอมเฟตามีน กองกำลัง TNLA กล่าวอ้างว่ามีพวกตนได้ทำการจับกุมคนลักลอบส่งฝิ่นและยาเสพติด สารเสพติดที่ถูกยึดได้จะถูกนำมาเผาในที่สาธารณะเพื่อป้องกันการค้ายา
กองกำลัง TNLA เดิมทีตั้งขึ้นในฐานะ องค์การ/กองทัพปลดปล่อยรัฐปะหล่อง (Palaung State Liberation Organization/Army หรือ PSLO/A) ซึ่งต่อมาได้ลงนามสงบศึกกับรัฐบาลในปี 1991 และสลายตัวในปี 2005 หลังสลายตัว ผู้นำของ PSLO/A Tar Aik Bong กับ Tar Bone Kyaw ได้ร่วมกันก่อตั้ง TNLA ควบคู่ไปกับ PSLF เพื่อยืนกรานการต่อสู้เพื่อให้ได้มาซึ่งการปกครองตนเองสำหรับชาวตะอ้อง ในปัจจุบัน กองกำลัง TNLA เป็นพันธมิตรกับกองกำลังเอกราชกะฉิ่น และ กองทัพรัฐฉานภาคเหนือ กองกำลังมีปฏิบัติการอยู่ในตอนเหนือของรัฐฉาน
ในปี 2021 หลังการรัฐประหาร Tar Bone Kyaw ผู้บังคับบัญชาลำดับที่สองของ TNLA ได้ประกาศตนว่าสนับสนุนรัฐบาลเอกภาพแห่งชาติที่ตั้งขึ้นเพื่อต่อต้านรัฐบาลคณะรัฐประหารของกองทัพพม่า
==อ้างอิง==
กองกำลังกึ่งกองทัพในประเทศพม่า
โซลมิวสิกอะวอดส์ ครั้งที่ 33

โซลมิวสิกอะวอดส์ ครั้งที่ 33  เป็นพิธีมอบรางวัลที่กำลังจะมาถึง โดยมีกำหนดจัดขึ้นในวันที่ 2 มกราคม 2024 โดย อี ซึง-กี, ทิฟฟานี, แบมแบม และย็องแจ ทำหน้าที่เป็นพิธีกร
==เกณฑ์==
เพลงและอัลบั้มทั้งหมดที่มีสิทธิ์ได้รับการเสนอชื่อจะต้องเผยแพร่ตั้งแต่เดือนมกราคมจนถึงเดือนธันวาคม 2023
==ผู้ได้รับการเสนอชื่อ==
ผู้ได้รับการเสนอชื่อจะแสดงตามลำดับตัวอักษรและตัวเลข
รายชื่อผู้ได้รับการเสนอชื่อได้รับการประกาศเมื่อวันที่ 5 พฤศจิกายน 2023 ผ่านเว็บไซต์อย่างเป็นทางการ เปิดให้โหวตบนแอปพลิเคชันเมื่อวันที่ 5 พฤศจิกายน 2023 และมีกำหนดปิดในวันที่ 15 พฤศจิกายน 2023
===รางวัลหลัก===
===รางวัลตามแนวเพลง===
===รางวัลอื่น ๆ===
==การแสดง==
รายชื่อศิลปินชุดแรกประกอบด้วยแบมแบม, คัง แดเนียล, คิสออฟไลฟ์, เอ็นซีทีดรีม, เอ็นมิกซ์, ไรซ์, พัก ซันดารา, สเตย์ซี, ทิฟฟานี, ย็องแจ, ย็อง ทัก, และซีโรเบสวัน ได้รับการประกาศเมื่อวันที่ 6 พฤศจิกายน 2023
==อ้างอิง==
==แหล่งข้อมูลอื่น==
รางวัลดนตรีในปี พ.ศ. 2567
ลอกแลก

ลอกแลก (The Lorax) เป็นหนังสือเด็กที่เขียนโดยดร.ซูสส์ และตีพิมพ์ใน พ.ศ. 2514 เป็นเรื่องราวเกี่ยวกับสภาพการณ์ของสิ่งแวดล้อมและโลแรกซ์ ตัวละครหลักที่ "พูดแทนต้นไม้" และเผชิญหน้ากับวันซ์เลอร์ เจ้าสัวธุรกิจที่เป็นต้นเหตุของการทำลายสิ่งแวดล้อม
หนังสือเรื่องนี้ได้รับการยอมรับโดยทั่วไปว่าเป็นนิทานเกี่ยวกับอันตรายของความโลภที่ก่อให้เกิดการทำลายสิ่งแวดล้อมทางธรรมชาติของมนุษย์ โดยใช้องค์ประกอบทางวรรณกรรมของการสวมบทบาทเพื่อสร้างตัวละครที่เกี่ยวข้องกับอุตสาหกรรม (วันซ์เลอร์) สิ่งแวดล้อม (ต้นทรัฟฟูลา) และการเคลื่อนไหวด้านสิ่งแวดล้อม (โลแรกซ์) เรื่องราวส่งเสริมการเคลื่อนไหวและการมีส่วนร่วมในการทำให้สถานการณ์ดีขึ้น คำพูดจากโลแรกซ์กล่าวว่า "ถ้าไม่มีคนอย่างคุณที่รักต้นไม้มากมาย มันก็จะไม่มีอะไรดีขึ้น ไม่มี" โลแรกซ์แสดงให้เห็นมุมมองของดร.ซูสส์เกี่ยวกับการเปลี่ยนแปลงสภาพภูมิอากาศและมลพิษ โดยสอนเด็ก ๆ ว่าการทำหน้าที่ในส่วนของเราเพื่อปกป้องสิ่งแวดล้อมหรือในกรณีนี้คือต้นทรัฟฟูลามีความสำคัญเพียงใด
ลอกแลก เป็นหนังสือที่ดร. ซูสส์ชื่นชอบเป็นการส่วนตัว โดยเขาสามารถสร้างเรื่องราวที่น่าสนใจซึ่งกล่าวถึงประเด็นทางอุตสาหกรรม เศรษฐกิจ และสิ่งแวดล้อมได้ ดร. ซูสส์ กล่าวว่า "โลแรกซ์ออกมาจากฉันด้วยความโกรธ หนังสือนิเวศวิทยาที่ฉันอ่านนั้นน่าเบื่อ... ใน ลอกแลก ฉันออกไปโจมตีสิ่งที่ฉันคิดว่าเป็นสิ่งชั่วร้ายและปล่อยให้ชิปตกลงไปในที่ที่พวกมันจะทำได้"
== อ้างอิง ==
ตฤณ เรืองกิจรัตนกุล

ตฤณ เรืองกิจรัตนกุล (ชื่อเกิด; โกเมน เรืองกิจรัตนกุล ชื่อเล่น; โก หรือ โกเมน หรือที่รู้จักกันในชื่อ; ดีเจโก: 30 มกราคม 2530 - 17 พฤศจิกายน 2566) เป็นพิธีกร ดีเจ นักธุรกิจ และนักแสดงชาวไทย เป็นที่รู้จักกันดีในฐานะดีเจที่กรีนเวฟ
== ประวัติ ==
ตฤณ เรืองกิจรัตนกุล หรือชื่อเกิดว่า โกเมน เรืองกิจรัตนกุล เกิดเมื่อวันที่ 30 มกราคม 2530 ที่กรุงเทพมหานคร มีบุตร 1 คน เข้าเริ่มเข้าสู่วงการบันเทิงครั้งแรก ในช่วงปี 2553 เขาเริ่มมีชื่อเสียงจากการเป็นนัดจัดรายการวิทยุที่อีเอฟเอ็ม ซึ่งต่อมาเขาได้ย้ายมาอยู่ที่กรีนเวฟ
== ผลงาน ==
=== โฆษณา ===
ภาพยนตร์โฆษณาธนาคารกสิกรไทย
=== เอ็มวีเพลง ===
ปอดแหก ของ นครินทร์ กิ่งศักดิ์
=== ภาพยนตร์ ===
รัก คู่กับ เบญจณัฎฐ์ อักษรนันทน์
=== รายการวิทยุ ===
แฉข่าวเช้า ออกอากาศทาง อีเอฟเอ็ม (ในอดีต)
กรีนเวฟ (ช่วงปี 2561 - 2566)
== การเสียชีวิต ==
วันที่ 17 พฤศจิกายน 2566 ตฤณตกลงมาจากชั้น 14 ของโรงแรมแห่งหนึ่งในย่านซอยสุขุมวิท 20 เจ้าหน้าที่ตำรวจ พร้อมทีมแพทย์ เข้าตรวจสอบทีเกิดเหตุ พบตฤณนอนเสียชีวิต เบื้องต้นเจ้าหน้าที่สันนิษฐานว่าเขาอาจฆ่าตัวตาย หรือเป็นอุบัติเหตุ ซึ่งแพทย์ชันสูตรศพ บอกว่า เขาเสียชีวิตจากการที่ตกจากที่สูง ส่งผลให้อวัยวะภายในบาดเจ็บหลายแห่ง และกระดูกหัก
วรินดา ดำรงผล หรือดีเจดาด้า ให้สัมภาษณ์ว่าตฤณไม่มีทีท่าที่จะแสดงอาการเศร้า หรือมีปัญหาอะไร คชาภา ตันเจริญ ระบุว่าในเช้าวันเกิดเหตุ ตฤณได้บอกกับทางรายการที่เขาจัดขณะออกอากาศทางกรีนเวฟว่า วันนี้เป็นวันสุดท้ายที่เขาจะจัดรายการ
แฟนคลับ คนในวงการวิทยุและคนบันเทิง แสดงความเสียใจต่อการจากไปของเขา จนติดเธรดเอกซ์ "ดีเจโก" อันดับ 1 ในวันที่เขาเสียชีวิต
== อ้างอิง ==
บุคคลที่เกิดในปี พ.ศ. 2530
บุคคลที่เสียชีวิตในปี พ.ศ. 2566
ดีเจชาวไทย
นักแสดงชายชาวไทย
พิธีกรชาวไทย
เอไทม์ มีเดีย
เสียชีวิตจากการตก
เสียชีวิตจากการฆ่าตัวตาย
นักพูด
นักธุรกิจชาวไทย
== แหล่งข้อมูลอื่น ==
ตฤณ เรืองกิจรัตนกุล ที่อินสตราแกรม
ยูดี ทรัคส์

บริษัท ยูดี ทรัคส์ คอร์ปอเรชั่น จำกัด (UD Trucks Corporation; UDトラックス株式会社|UD Torakkusu Kabushikigaisha) เป็นบริษัทที่ดำเนินธุรกิจหลักในการผลิตและจำหน่ายรถบรรทุกดีเซล รถโดยสาร โครงรถบัส และยานพาหนะเพื่องานเฉพาะกิจสัญชาติญี่ปุ่น มีสำนักงานใหญ่ตั้งอยู่ที่เมืองอาเงโอะ จังหวัดไซตามะ เป็นบริษัทย่อยที่อีซูซุถือหุ้นทั้งหมดตั้งแต่ปี พ.ศ. 2564 เดิมเป็นที่รู้จักกันในชื่อ นิสสันดีเซล (Nissan Diesel) จนถึงปี พ.ศ. 2553
ชื่อ ยูดี เดิมเป็นชื่อย่อของเครื่องยนต์ยูนิโฟลว์ (Uniflow scavenging Diesel engine) ของบริษัทที่พัฒนาขึ้นในปี พ.ศ. 2498 แต่ปัจจุบันได้วางตลาดในความหมายว่า "ความไว้วางใจได้สูงสุด" (Ultimate Dependability)
== ผลิตภัณฑ์ ==
===รถบรรทุก===
ควอน - รถบรรทุกขนาดใหญ่ มีให้เลือกทั้งเครื่องยนต์ 8 ลิตรหรือ 11 ลิตรในรุ่น 4×2, 6×2, 6×4 หรือ 8×4
คอนดอร์ - รถบรรทุกขนาดกลาง
คาเซ็ท - รถบรรทุกขนาดเล็ก
เควสเตอร์ - รถบรรทุกขนาดใหญ่สำหรับประเทศกำลังพัฒนา
โครเนอร์ - รถบรรทุกขนาดกลางสำหรับประเทศกำลังพัฒนา
คูเซอร์- รถบรรทุกขนาดเล็กสำหรับประเทศกำลังพัฒนา
ในอดีต:
บิ๊กธัมบ์
===รถบัส===
ยูดี ทรัคส์ยุติการผลิตรถบัสในญี่ปุ่นในปี พ.ศ. 2554 แต่ในปี 2557 บริษัทก็ได้เปิดตัวรถบัสรุ่นใหม่สำหรับตลาดอินเดีย
SLF - รถบัสขนาดใหญ่
BRT - รถบัสขนาดใหญ่
โคช - รถโคชขนาดใหญ่
รุ่นในอดีต:
สเปซแอร์โรว์ - รถบัสขนาดใหญ่
สเปซวิง - รถบัสขนาดใหญ่
สเปซรันเนอร์ A - รถบัสขนาดใหญ่
สเปซรันเนอร์ RA - รถบัสขนาดใหญ่
สเปซรันเนอร์ RM - รถบัสขนาดกลาง
สเปซรันเนอร์ RP - รถบัสขนาดใหญ่
สเปซรันเนอร์ JP - รถบัสขนาดใหญ่
UA - รถบัสขนาดใหญ่
RN - รถบัสขนาดกลาง
รุ่นในอดีต (ฟิลิปปินส์)
รถบัสเครื่องยนต์วางหน้า
CMF87L
CPB87N
LKA211N
NU41B
SP210P
SP215NSB
PKB212N
รถบัสเครื่องยนต์วางหลัง
RE10S
RB31S/X
RB46S/X
JA430SAN
JA450SSN
JP251PSN
JA520SAN
== อ้างอิง ==
ตราสินค้าญี่ปุ่น
บริษัทของญี่ปุ่น
อเล็กซานเดอร์ ลี

อเล็กซานเดอร์ ลี ยูเซบิโอ (알렉산더; เกิด 29 กรกฎาคม 1988) เป็นนักร้อง แร็ปเปอร์ นักแสดง และพิธีกรชาวเกาหลีใต้ เขาเป็นอดีตสมาชิกวงบอยแบนด์ยู-คิสของเกาหลีใต้ระหว่างปี 2008 ถึง 2011
== เพลง ==
=== 2008–2011: ยู–คิส ===
อเล็กซานเดอร์เปิดตัวในฐานะสมาชิกของวงยู-คิส วงบอยแบนด์ของเกาหลีใต้ในปี 2008 ออกมินิอัลบั้ม 4 อัลบั้มและอัลบั้มเต็ม 1 อัลบั้มกับยู-คิส
ในช่วงเวลาที่เขาอยู่กับวง เขายังร้องเพลงร่วมกับนักร้องคนอื่นด้วย เช่นท่อนแร็พในเพลง "Finally" ของ Brave Brothers และ "Your Love" ของ Hye Ji
เมื่อวันที่ 23 กุมภาพันธ์ 2011 เอ็นเอช มีเดีย ซึ่งเป็นต้นสังกัดของยู-คิส ยืนยันและออกแถลงการณ์ว่าอเล็กซานเดอร์และเพื่อนร่วมวงของเขาคือคิบอมออกจากวงแล้ว เพลงสุดท้ายของอเล็กซานเดอร์กับวงคือ "Shut Up!!" ซึ่งเป็นซิงเกิลนำจากอีพีที่ 4 ของพวกเขาคือ Break Time
เมื่อวันที่ 28 กรกฎาคม 2020 หรือ 9 ปีหลังจากออกจากวง อเล็กซานเดอร์เปิดเผยในการให้สัมภาษณ์ว่าเขาถูกไล่ออกจากวงยู-คิส เนื่องจากเขาไม่ได้รับความนิยม
=== 2011–ปัจจุบัน: ศิลปินเดี่ยว ===
== อ้างอิง ==
คริสต์ศาสนิกชนชาวเกาหลีใต้
นักแสดงภาพยนตร์ชายชาวเกาหลีใต้
ไอดอลชายชาวเกาหลีใต้
นักร้องชายชาวเกาหลีใต้
แร็ปเปอร์ชายชาวเกาหลีใต้
นักร้องป็อปเกาหลีใต้
นักแสดงละครโทรทัศน์ชายชาวเกาหลีใต้
ทางด่วนในประเทศกัมพูชา

ทางด่วนในประเทศกัมพูชา ในปัจจุบันประกอบด้วยทางด่วนที่เปิดให้บริการแล้ว 1 สาย อยู่ระหว่างการก่อสร้าง 1 สาย และอีก 1 สายอยู่ในระหว่างการศึกษาความเป็นไปได้ รัฐบาลได้ตั้งเป้าหมายในการพัฒนาโครงข่ายทางด่านไว้ 3 ประการ ได้แก่
บูรณาการระดับภูมิภาคกับประเทศเพื่อนบ้าน
การเชื่อมโยงพนมเปญกับเมืองอื่น ๆ เพื่อให้ได้รับประโยชน์จากการพัฒนา
ปรับปรุงการขนส่งในประเทศกัมพูชา ลดความแออัด และช่วยให้มีถนนที่เหมาะสมสำหรับรถบรรทุกหนักมากขึ้น
== ทางด่วนพนมเปญ–พระสีหนุ ==
ทางด่วนสายแรกคือ ทางด่วนพนมเปญ–พระสีหนุ ได้รับทุนสนับสนุนจากบริษัท  มูลค่า 2 พันล้านดอลลาร์สหรัฐ ภายใต้สัญญาก่อสร้าง-ดำเนินการ-ถ่ายโอน (build-operate-transfer หรือ BOT)
ทางด่วนสายนี้ประกอบด้วยทิศทางละ 2 ช่องจราจร รวม 4 ช่องจราจร และมีการจำกัดความเร็วไว้ที่  สำหรับยานพาหนะขนาดเล็ก  สำหรับรถบรรทุกสองเพลา รถประจำทาง และรถจักรยานยนต์ และ  สำหรับรถบรรทุกตู้คอนเทนเนอร์ และกำหนดความเร็วขั้นต่ำไว้ที่  สำหรับยานพาหนะทุกชนิด ซึ่งจะทำให้ระยะเวลาการเดินทางระหว่างพนมเปญกับพระสีหนุลดลงครึ่งหนึ่งจาก 6 ชั่วโมง
ทางด่วนสายนี้เปิดทดลองให้บริการโดยไม่เสียค่าผ่านทาง 1 เดือน ตั้งแต่วันที่ 1 ตุลาคม ค.ศ. 2022 ถึงวันที่ 31 ตุลาคม ค.ศ. 2022
== ทางด่วนพนมเปญ–บาเว็ต ==
เมื่อวันที่ 9 พฤศจิกายน ค.ศ. 2022 สมเด็จฮุนเซน นายกรัฐมนตรีกัมพูชา และหลี่ เค่อเฉียง นายกรัฐมนตรีสาธารณรัฐประชาชนจีน ได้ลงนามในบันทึกความเข้าใจเพื่อสร้างทางด่วนพนมเปญ–บาเว็ต ระยะทาง 138 กิโลเมตร
ทางด่วนสายที่ 2 สายพนมเปญ–บาเว็ต อยู่ระหว่างการศึกษาและวางแผนโดยบริษัท  และคาดว่าจะเริ่มก่อสร้างได้ในเดือนมิถุนายน ค.ศ. 2023 ทางด่วนสายนี้จะมีความยาว 138 กิโลเมตร กว้าง 25.5 เมตร ประกอบด้วย 4 ช่องจราจร (ทิศทางละ 2 ช่องจราจร)
ทางด่วนพนมเปญ–บาเว็ต คาดว่าจะช่วยส่งเสริมการขนส่งและการนำเข้า-ส่งออกระหว่างกัมพูชาและเวียดนาม ลดต้นทุนและระยะเวลาการขนส่งระหว่างทั้งสองประเทศ
เมื่อวันที่ 7 มิถุนายน ค.ศ. 2023 สมเด็จฮุนเซนได้ประกาศอย่างเป็นทางการและเป็นประธานในพิธีวางศิลาฤกษ์ทางด่วนพนมเปญ–บาเว็ต ระยะทาง 135.10 กิโลเมตร การก่อสร้างทางด่วนสายนี้จะดำเนินการโดยบริษัท China Road and Bridge Corporation โดยมีกำหนดเวลาการก่อสร้าง 48 เดือน และมีกำหนดแล้วเสร็จใน ค.ศ. 2027
== ทางด่วนพนมเปญ–เสียมราฐ–ปอยเปต ==
เมื่อวันที่ 28 มีนาคม ค.ศ. 2023 กระทรวงโยธาธิการและการขนส่งของกัมพูชา ได้ประกาศในจดหมายถึงหน่วยงานระดับจังหวัดที่เกี่ยวข้องเกี่ยวกับการศึกษาความเป็นไปได้ของทางด่วนพนมเปญ–เสียมราฐ การประกาศดังกล่าวได้รับการตอบรับอย่างดีจากสาธารณชน เนื่องจากเสียมราฐเป็นหนึ่งในสถานที่ท่องเที่ยวยอดนิยมของชาวกัมพูชา และทางหลวงแผ่นดินหมายเลข 6 ปัจจุบันเป็นถนนที่มีการจราจรหนาแน่นที่สุดสายหนึ่งในประเทศกัมพูชา เนื่องจากมีเส้นทางผ่านจังหวัดที่มีประชากรจำนวนมาก เช่น จังหวัดกำปงจาม จังหวัดกำปงธม และจังหวัดเสียมราฐ
ควบคู่ไปกับการเป็นประธานในพิธีวางศิลาฤกษ์สำหรับทางด่วนพนมเปญ–บาเว็ต สมเด็จฮุนเซนยังได้ประกาศถึงความเป็นไปได้ของทางด่วนพนมเปญ–เสียมราฐ–ปอยเปต ซึ่งเป็นโครงการขนาดใหญ่ที่คาดว่าจะมีมูลค่าประมาณ 4 พันล้านดอลลาร์ โครงการทางด่วนพนมเปญ–เสียมราฐ–ปอยเปต เป็นโครงการทางด่วนสายที่ 3 ของกัมพูชาที่จะผ่าน 5 จังหวัดหลัก ได้แก่ พนมเปญ จังหวัดกันดาล จังหวัดกำปงจาม จังหวัดกำปงธม และจังหวัดเสียมราฐ โดยมีระยะทางรวมประมาณ 400 กิโลเมตร
== รายชื่อ ==
== ดูเพิ่ม ==
การขนส่งในประเทศกัมพูชา
== อ้างอิง ==
ทหารเกณฑ์ ภาค 1

ทหารเกณฑ์ ภาค 1 เป็นภาพยนตร์ไทยแนวคอมเมดี้ สร้างโดยไฟว์สตาร์โปรดักชั่น จากการกำกับของล้อต๊อก นำแสดงโดย หนิง–นิรุตติ์ ศิริจรรยา แสดงเป็น สุข, อี๊ด–ดวงใจ หทัยกาญจน์ ร่วมด้วย รอง เค้ามูลคดี แสดงเป็น รอง, เศรษฐา ศิระฉายา แสดงเป็น ต้อย, ล้อต๊อก แสดงเป็น หมู่ฉ่ำ แฉะสุวรรณ, สมพงษ์ พงษ์มิตร แสดงเป็น สมพงษ์, ท้วม ทรนง แสดงเป็น ผู้พัน และชูศรี มีสมมนต์ แสดงเป็น คุณนาย นอกจากนี้ยังได้พระเอกลิเกชื่อดังในยุคนั้นอย่างพงษ์ศักดิ์ สวนศรี มาร่วมแสดง เข้าฉายครั้งแรกเมื่อวันที่ 1 พฤษภาคม 2523
จากภาพยนตร์เรื่องนี้ส่งผลให้ ล้อต๊อก ได้รับรางวัลสุพรรณหงส์เงิน รางวัลพิเศษ ดาราตลกยอดเยี่ยม จากงานประกาศรางวัลสุพรรณหงส์ทองคำ ครั้งที่ 2
== นักแสดง ==
นิรุตติ์ ศิริจรรยา แสดงเป็น สุข
ดวงใจ หทัยกาญจน์
รอง เค้ามูลคดี แสดงเป็น รอง
เศรษฐา ศิระฉายา แสดงเป็น ต้อย
ล้อต๊อก แสดงเป็น หมู่ฉ่ำ แฉะสุวรรณ
สมพงษ์ พงษ์มิตร แสดงเป็น สมพงษ์
ท้วม ทรนง แสดงเป็น ผู้พัน
ชูศรี มีสมมนต์ แสดงเป็น คุณนาย
เปียทิพย์ คุ้มวงศ์ แสดงเป็น เมียหมู่ฉ่ำ
พงษ์ศักดิ์ สวนศรี แสดงเป็น พงษ์ศักดิ์
== อ้างอิง ==
ภาพยนตร์ไทยที่ออกฉายในปี พ.ศ. 2523
ภาพยนตร์ตลกไทย
บีวายดี ออโต

บีวายดี ออโต (比亚迪汽车; BYD Auto) เป็นบริษัทในเครือด้านยานยนต์ของบีวายดี ซึ่งเป็นบริษัทผู้ผลิตข้ามชาติสัญชาติจีน ก่อตั้งขึ้นในปี พ.ศ. 2546 โดยหวัง ฉวนฝู ผลิตรถยนต์นั่งส่วนบุคคล รถประจำทาง รถบรรทุก จักรยานไฟฟ้า รถยก และแบตเตอรี่รถยนต์ไฟฟ้าเป็นหลัก ผลิตภัณฑ์รถยนต์นั่งส่วนบุคคลของบีวายดี ได้แก่ รถยนต์ไฟฟ้าแบตเตอรี่ (BEV) และรถยนต์ไฟฟ้าปลั๊กอินไฮบริด (PHEV) ซึ่งเรียกรวมกันว่า รถยนต์พลังงานใหม่ (NEV) ก่อนหน้านี้บีวายดีเคยผลิตรถยนต์แบบเครื่องยนต์สันดาปภายในจนกระทั่งปี 2565
บีวายดี ออโต ก่อตั้งขึ้นในเดือนมกราคม พ.ศ. 2546 หลังจากที่บีวายดีได้เข้าซื้อกิจการบริษัทฉินชวนออโตโมบิลในปี 2545 รถยนต์คันแรกที่ออกแบบโดยบีวายดี คือ บีวายดี เอฟ3 โดยเริ่มการผลิตในปี 2548 เป็นรถยนต์นั่งขนาดเล็กที่ขับเคลื่อนด้วยน้ำมันซึ่งได้รับความนิยมเนื่องจากมีราคาต่ำ บีวายดี ออโต เริ่มผลิต PHEV คันแรก นั่นคือ บีวายดี เอฟ3ดีเอ็ม ในปี 2551 ตามมาด้วยรถยนต์ BEV รุ่นแรก นั่นคือ บีวายดี อี6 ในปี 2552 บริษัทได้ยุติการผลิตรถยนต์ที่ใช้น้ำมันในเดือนมีนาคม 2565
จากข้อมูลเมื่อเดือนพฤศจิกายน 2565 บีวายดี ออโต กลายผู้ผลิตรถยนต์ไฟฟ้าแบบเสียบปลั๊กรายใหญ่ที่สุดในโลก หลังยอดขายรถยนต์พลังงานใหม่ (BEV และ PHEV) แซงหน้าเทสลาในช่วงครึ่งแรกของปี 2565 ด้วยจำนวน 641,000 คัน ในขณะที่ BEV ยังคงตามหลังเทสลา ยอดขายส่วนใหญ่มาจากจีนแผ่นดินใหญ่ ในขณะที่บริษัทกำลังขยายสู่ตลาดต่างประเทศในสหภาพยุโรป เอเชียตะวันออกเฉียงใต้ โอเชียเนีย และลาตินอเมริกาอย่างรวดเร็ว
บีวายดี ออโต เป็นแบรนด์รถยนต์ที่ขายดีที่สุดในจีนนับตั้งแต่ไตรมาสแรกของปี 2566 แซงหน้าฟ็อลคส์วาเกินที่ครองตำแหน่งมาตั้งแต่ปี 2551 นอกจากนี้ยังครองส่วนแบ่งการตลาด 36% ในกลุ่ม NEV ณ เดือนกันยายน 2565
บริษัทมีความโดดเด่นด้วยการขยายตัวในแนวดิ่งที่หลากหลายโดยใช้ความเชี่ยวชาญของกลุ่มบริษัทบีวายดี ในการผลิตแบตเตอรี่และชิ้นส่วนอื่น ๆ ที่เกี่ยวข้อง เช่นมอเตอร์ และการควบคุมทางอิเล็กทรอนิกส์ กลุ่มบริษัทยังดำเนินธุรกิจเหมืองแร่ลิเธียม การแปรรูปลิเธียม การผลิตแบตเตอรี่ และชิปคอมพิวเตอร์ภายใน เพื่อให้มั่นใจในการควบคุมและความยืดหยุ่นในด้านต้นทุนการผลิตและปริมาณการผลิต
ฟินดรีมส์ แบตเตอรี่ แผนกแบตเตอรี่ไฟฟ้าของบีวายดี เป็นผู้ผลิตแบตเตอรี่รถยนต์ไฟฟ้ารายใหญ่อันดับสามของโลก โดยมีส่วนแบ่งการตลาดทั่วโลก 12% ในช่วงครึ่งแรกของปี 2565 มีความเชี่ยวชาญในการผลิตแบตเตอรี่ลิเธียมไอออนฟอสเฟต (LFP) บีวายดี ออโต ยังลงทุนในห่วงโซ่อุปทานด้วยการให้บริการขนส่งของตนเองเพื่อส่งออกรถยนต์
== อ้างอิง ==
ตราสินค้ารถยนต์
Windows subsystem for Linux

redirect ระบบย่อยวินโดวส์สำหรับลินุกซ์
ซัมซุง กาแลคซี่เอ็ม 32

ซัมซุง กาแลคซี่เอ็ม 32 เป็นสมาร์ทโฟนระบบ แอนดรอยด์ที่ผลิตโดยซัมซุง เป็นสมาร์ทโฟนลำดับที่ 19 ในชุดกาแลคซี่เอ็ม เปิดตัวเมื่อวันที่ 21 มิถุนายน พ.ศ. 2564 สำหรับตลาดอินเดีย และในเดือนกรกฎาคม พ.ศ. 2564 สำหรับตลาดอื่น ๆ   ข้อมูลจำเพาะที่สำคัญ ได้แก่ จอแสดงผล Super AMOLED ขนาด 6.4 นิ้วพร้อมอัตราการรีเฟรช 90 Hz มาพร้อมกล้องสี่ตัวที่มีกล้องหลัก 64 ล้านพิกเซล  
== อ้างอิง ==
ผลิตภัณฑ์ซัมซุง
เฟรตไลเนอร์ ทรัคส์

เฟรตไลเนอร์ ทรัคส์ (Frieghtliner Trucks)เป็นบริษัทผู้ผลิตรถบรรทุกพ่วงสัญชาติสหรัฐ ก่อตั้งขึ้นในปี ค.ศ. 1929 ในฐานะแผนกการผลิตรถบรรทุกของคอนโซไลเดเต็ด เฟรตเวส์ (ซึ่งเป็นที่มาของชื่อ) ส่วนตัวบริษัทได้ก่อตั้งขึ้นในปี ค.ศ. 1942 ในชื่อ เฟรตไลเนอร์ คอร์ปอเรชั่น เฟรตไลเนอร์เป็นเจ้าของโดยไดม์เลอร์ อาเก ตั้งแต่ปี ค.ศ. 1981 ถึง 2021 ปัจจุบันเป็นส่วนหนึ่งของไดม์เลอร์ทรัคส์ นอร์ทอเมริกา ซึ่งเป็นบริษัทในเครือไดม์เลอร์ (ร่วมกับเวสเทิร์นสตาร์ ทรัคส์ ดีทรอยต์ ดีเซล และทอมัสบิลต์บัส) 
เฟรตไลเนอร์ผลิตรถตู้ รถบรรทุกขนาดกลาง และรถบรรทุกขนาดใหญ่ และผลิตแชสซีแบบเปลือยและแชสซีสําหรับยานพาหนะหลายประเภท ภายใต้บริษัทในเครือ เฟรตไลเนอร์คัสตอมแชสซีส์ บริษัททำให้การใช้รถหัวลากแบบแค็บโอเวอร์ (COE) เป็นที่นิยม โดยต่อมาเฟรตไลเนอร์ อาร์กอซี่ กลายเป็นรุ่นสุดท้ายของประเภทที่จำหน่ายในอเมริกาเหนือ
บริษัทมีสำนักงานใหญ่ตั้งอยู่ในพอร์ตแลนด์ รัฐออริกอน (เมืองที่ก่อตั้งบริษัท) ปัจจุบันทำการผลิตในเมืองคลีฟแลนด์และเมาท์ฮอลลี่ รัฐนอร์ทแคโรไลนา และซานเตียโก้ เทียนกุยสเตนโก้  และซัลติลโล ประเทศเม็กซิโก
== อ้างอิง ==
บริษัทของสหรัฐ
ฌ็อง-โกลด บล็อง

ฌ็อง-โกลด บล็อง (Jean-Claude Blanc; เกิด 9 เมษายน 1963 ในช็องเบรี ประเทศฝรั่งเศส) เป็นผู้จัดการทั่วไปชาวฝรั่งเศส อดีตผู้บริหารฝ่ายการตลาดของปารีแซ็ง-แฌร์แม็ง และอดีตประธานเจ้าหน้าที่บริหารของยูเวนตุส
== การศึกษา ==
บล็องสำเร็จการศึกษาระดับปริญญาธุรกิจและการตลาดระหว่างประเทศจากวิทยาลัยธุรกิจสเกมา และปริญญาโทสาขาบริหารธุรกิจจากวิทยาลัยธุรกิจฮาร์วาร์ด
== อาชีพ ==
บล็องคือหนึ่งในผู้บริหารการตลาดด้านกีฬาที่มีประสบการณ์มากที่สุดในยุโรป โดยเป็นผู้นำองค์การด้านกีฬาประเภทต่าง ๆ ในช่วง 20 ปีที่ผ่านมา เขาบริหารจัดการทั้งโอลิมปิกฤดูร้อน, โอลิมปิกฤดูหนาว, ตูร์เดอฟร็องส์, ปารีสดาการ์, เฟรนช์โอเพ่น, เดวิสคัพ และดำรงตำแหน่งประธานและประธานเจ้าหน้าที่บริหารของยูเวนตุส
ก่อนที่จะมาเป็นประธานบอร์ดของยูเวนตุสในเดือนตุลาคม 2009 บล็องถูกดึงเข้ามาเป็นสมาชิกบอร์ดในช่วงเวลาที่เลวร้ายที่สุดในประวัติศาสตร์ของสโมสร เมื่อสโมสรตกชั้นไปเซเรียบี เนื่องจากคดีอื้อฉาว กัลโชโปลี บล็องมุ่งความสนใจไปที่การสร้างทีมและเจ้าหน้าที่ด้านเทคนิคขึ้นมาใหม่ทันที เขายังเจรจาสัญญาทางธุรกิจที่สำคัญใหม่ทั้งหมดและปรับปรุงสถานะทางการเงินของสโมสร ทีมทำผลงานได้ดีและกลับมาสู่เซเรียอาทันทีในฤดูกาล 2006–07 โดยขึ้นอันดับ 3 อย่างไม่คาดคิดในฤดูกาล 2007–08 จากนั้นรองแชมป์ในฤดูกาล 2008–09 ทำให้การเงินของสโมสรดำเนินไปอย่างคุ้มทุน
ผลงานชิ้นเอกของบล็องในช่วง 5 ปีที่ผ่านมาคือโครงการสร้างสนามฟุตบอลแห่งใหม่ของยูเวนตุส
== อ้างอิง ==
ชาวฝรั่งเศสในสหรัฐ
ชาวฝรั่งเศสในอิตาลี
งูเขียวกาบหมาก

งูเขียวกาบหมาก  เป็นงูชนิดหนึ่งในวงศ์ Colubridae ถือเป็นชนิดเฉพาะถิ่นในเอเชียตะวันออกเฉียงใต้
งูชนิดนี้ได้รับการอธิบายครั้งแรกโดย Friedrich Boie ใน ค.ศ. 1827
==อ้างอิง==
==อ่านเพิ่ม==
Boulenger GA (1894). "On the Herpetological Fauna of Palawan and Balabac". Ann. Mag. Nat. Hist., Sixth Series 14: 81–90.
Dowling, Herndon G. (1958). "A taxonomic study of the ratsnakes VI. Validation of the genera Gonyosoma Wagler and Elaphe Fitzinger". Copeia 1958 (1): 29–40.
Gray JE (1849). "Description of three new genera and species of snakes". Ann. Mag. Nat. Hist., Second Series 4: 246–248.
==แหล่งข้อมูลอื่น==
Video of Gonysoma oxycephalum drinking 
Gonysoma oxycephalum Information sheet
Gonyosoma
งูในเอเชียตะวันออกเฉียงใต้
งูในทวีปเอเชีย
LineageOS

redirect ลิเนียจโอเอส
ลินเนียจโอเอส

redirect ลิเนียจโอเอส
ถนนหนานจิง

ถนนหนานจิง (; เซี่ยงไฮ้: Noecin Lu) เป็นถนนในเซี่ยงไฮ้ซึ่งมีส่วนตะวันออกเป็นถนนการค้าเส้นหลักเส้นหนึ่งของเซี่ยงไฮ้ ถนนหนานจิงเป็นหนึ่งในถนนช็อปปิงที่พลุกพล่านที่สุดของโลก เช่นเดียวกับ ฟิฟต์แอเวนู, ถนนออกซฟอร์ด, ถนนออร์เชิร์ด, ถนนทาเคชิตะ และฌองเซลีเซ ชื่อของถนนมาจากชื่อนครหนานจิง ราชธานีของมณฑลเจียงซูซึ่งอยู่ติดกันกับเซี่ยงไฮ้ และอดีตราชธานีของสาธารณรัฐจีน ถนนหนานจิงในปัจจุบันแบ่งเป็นสองส่วน คือ ถนนหนานจิงตะวันออก และตะวันตก
ในบางบริบท ชื่อของถนนหนานจิงอาจหมายถึงเฉพาะถนนหนานจิงที่มีอยู่ก่อนปี 1945 ซึ่งคือถนนหนานจิงตะวันออกในปัจจุบัน และมีลักษณะเป็นถนนคนเดิน ก่อนการนำระบบพินอินมาใช้ในทศวรรษ 1950s ขื่อของถนนในภาษาอังกฤษคือ ถนนนานกิง (Nanking Road) ถนนเส้นเดิมนี้มีความยาวอยู่ภายในนิคมนานาชาติเซี่ยงไฮ้เท่านั้น ส่วนถนนหนานกิงตะวันตกในปัจจุบันนั้น ในอดีตคือ ถนนบับบลิงเวล (Bubbling Well Road) ถนนนอกนิคม ถนนทั้งสองเส้นมาบรรจบกันที่หัวมุมทางเหนือตรงที่เป็นเซี่ยงไฮ้เรซคลับ
ประวัติศาสตร์ของถนนหนานจิงสามารถย้อนไปได้ถึงปี 1845 ในสมัยนั้นมีชื่อว่า "พาร์กเลน" ("Park Lane") มีความยาวจากเดอะบันด์ไปยังถนนเหอหนาน ต่อมาในปี 1854 ได้ขยายออกมาถึงถนนเจ้อเจียง และแปดปีจ่อมาขยายออกไปถึงถนนซีจัง ชื่อ "ถนนนานกิง" ถูกตั้งอย่างเป็นทางการในปี 1862
==อ้างอิง==
เซี่ยงไฮ้
ถนนในประเทศจีน
ชยตุสันสกฤตัม

ชยตุสันสกฤตัม (जयतु संस्कृतम्; อักษรโรมัน: Jayatu Sanskritam) เป็นขบวนการที่เริ่มต้นในปี 1947 นำโดยนักเรียนของโรงเรียนสันสกฤต ตีน ธารา ปักษาลา ในประเทศเนปาล ขบวนการนี้เคลื่อนไหวเรียกร้องประชาธิปไตย, สวัสดิการขั้นพื้นฐาน และการนำเอาวิชาสมัยใหม่เข้าในหลักสูตรการศึกษา นี่ถือเป็นการลุกฮือของนักเรียนนักศึกษาเป็นครั้งแรกในประวัติศาสตร์เนปาล และนำไปสู่การปฏิวัติปี 1951 และการสิ้นสุดขอจักรวรรดิรานาในที่สุด
ขบวนการเริ่มต้นที่โรงเรียนสันสกฤตตีน ธารา ปักษาลา ก่อนจะขยายไปรวมถึงนักเรียนของโรงเรียนราชกิยสันสกฤตวิทยาลัย ใกล้กับรานีโปขรี การประท้วงของนักเรียนมีศูนย์กลางอยู่ที่การต่อต้านการการขีดข้อกำหนดในการศึกษา เป็นต้นว่าในโรงเรียนสันสกฤตเช่นนี้มีให้เรียนเพียงวิชาเดียว ซึ่งคือวิชาภาษาสันสกฤตเท่านั้น ในขณะที่นักเรียนที่มีฐานะกว่าสามารถเข้าเรียนในโรงเรียนที่เปิดสอนหลักสูตรที่กว้างและมีรายวิชาอย่างสมัยใหม่ เช่นนักเรียนที่มีความสัมพันธ์กับจักรวรรดิรานา
ผู้ประท้วงใช้คติพจน์ในการประท้วงว่า ชยตุ สํสฺกฤตมฺ ("ชัยชนะเพื่อกิจการแห่งสันสกฤต")
ในวันมี่ 1 มิถุนายน 1947 นักเรียนได้ทำการยื่นข้อเสนอแก่นายกรัฐมนตรีเนปาล ปัทมะ ศุมเศร์ ชาง พหาทูร รานา เรียกร้องให้มีการเรียนการสอนในรายวิชาภูมิศาสตร์ ประวัติศาสตร์ เศรษฐศาสตร์ และรัฐศาสตร์ ขึ้นในโรงเรียน กระนั้นข้อเสนอถูกเพิกเฉย อันนำไปสู่การประท้วงหยุดเรียนของนักเรียน นอกจากการเรียกร้องการปรับเปลี่ยนหลักสูตรแล้ว ในการประท้วงยังมีการเรียกร้องถึงความเท่าเทียม ไปจนถึงมีการต่อต้านจักรวรรดิรานา การประท้วงหยุดเรียนสิ้นสุดเมื่อ 15 มิถุนายน เมื่อรัฐบาลยอมรับข้อเสนอที่จะขยายหลักสูตรตามคำร้องขอของนักเรียน อย่างไรก็ตาม ผู้นำกองทัพในเวลานั้น โมหัน ศุมเศร์ ชาง พหาทูร รานา ได้ออกคำสั่งประกาศจับและจำคุกผู้เข้าร่วมการประท้วง ตลอดจนมีการบังคับลี้ภัยนักเรียนรวม 42 คนที่ระบุตัวว่าเป็นผู้นำของการเรียกร้องนี้ ผู้ถูกบังคับลี้ภัยจำนวนหนึ่งรวมกล่มในอินเดียก่อตั้งวิศเวศวร ประสาท โกอิราละ ในขณะที่ที่เหลือร่วมกันจัดตั้งขบวนการเรียกร้องประชาธิปไตยขึ้นในเนปาล ซึ่งท้ายที่สุดได้นำไปสู่การปฏิวัติปี 1951 และการล้มล้างจักรวรรดิรานา
==อ้างอิง==
ประวัติศาสตร์เนปาล
การประท้วงในประเทศเนปาล